एडेल फेरडोसिपुर

एडेल फेरडोसिपुर (फ़ारसी: عادل فردوسیhپور; जन्म 3 अक्टूबर 1974) एक ईरानी पत्रकार, फुटबॉल कमेंटेटर, अनुवादक, विश्वविद्यालय के प्रोफेसर, टेलीविजन शो होस्ट और निर्माता हैं। वो लोकप्रिय टीवी शो नवाद के होस्ट और निर्माता थे। वो लोकप्रिय टीवी शो फुटबॉल 120 के निर्माता हैं।

जीवन
फेरदोसिपुर का जन्म 3 अक्टूबर 1974 को करमान प्रांत के रफ़संजान में हुआ था। स्नातक की शिक्षा के लिए अल्बोर्ज़ हाई स्कूल में दाखिला लेने से पहले फेरदोसिपुर ने ज़ोगी एलीमेंट्री स्कूल में पढ़ाई की। उन्होंने शरीफ यूनिवर्सिटी ऑफ़ टेक्नोलॉजी से औद्योगिक इंजीनियरिंग में मास्टर डिग्री प्राप्त की। एडेल के करीबी दोस्त अली डेई है तथा दोनों एक ही विश्वविद्यालय में पढ़ते थे। वह ईरान में सेलिब्रिटी फुटबॉल टीम के सदस्य और कप्तान हैं।Tabnak in Persian  o
2009 के ईरानी राष्ट्रपति चुनावों में फेरदोसिपुर ने मीर होसैन मौसवी के लिए मतदान किया।
लोकप्रियता
अपनी ईमानदारी, लगन और अनोखी तरह की रिपोर्टिंग के कारण एडेल फेरडोसिपुर को ईरान में लोकप्रिय सार्वजनिक हस्तियों में से एक माना जाता है। एडेल उच्च प्राधिकारी अधिकारियों से प्रश्न करते है और उनके जवाब से असहमत भी होते है। सोमवार रात को प्रसारित होने वाले उनके कार्यक्रम के दर्शकों की संख्या 30 मिलियन (कुछ स्रोतों द्वारा 40 मिलियन भी बताई गई है) से अधिक है। न्यूज़वीक मैगज़ीन ने फेरडोसिपुर को उनकी व्यापक लोकप्रियता के कारण 2009 में ईरान के 20 शक्तिशाली व्यक्तियों में माना।

सन्दर्भ

बाहरी कड़ियाँ
 प्रोग्राम 90 वेबसाइट 

श्रेणी:1974 में जन्मे लोग
श्रेणी:ईरान के लोग